《淫雨颓垣甚多走笔戏作》
明代·卢龙云

蜗居徒四壁，四壁复难存。夜宿玄冥驾，朝翻白帝盆。

龙吟当户牖，蛙鼓近堂门。无力驱山鬼，凭谁为筑垣。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。